Նորքի կայարանն արտաքնապես գրեթե չի փոխվել։ Այցելուներին դիմավորում են ռոմանտիկ ձևով միմյանց վրա խոնարհված գանգրահեր զույգի քարե արձանն ու «Ամառանոցային 66» գրությամբ ցուցանակը։ Շենքի կողային հատվածում լցված ապակիների կտորներն ու «վաճառվում է» գրությամբ հնացած ցուցանակն են հուշում, որ ճոպանուղին չի գործում։ Ներս մտնելը դժվար է։ Բոլոր դռները փակված են մեծ կողպեքներով կամ ամուր զմռսված են։ Հնարավոր է ներս սողոսկել միայն կոտրած փոքրիկ պատուհանի միջով։